# Familiespejderdag d. 20.08.17 Skov:

Mødet kan holdes på egen grund, hvis I er så heldige at lægge op af en skov/naturområde. Alternativt kan I invitere familierne til, at mødes ved en nærliggende skov.

|  |  |  |
| --- | --- | --- |
| **Tid:** | **Aktivitet:** | **Materialer:** |
| 10.00 | Velkommen til Familiespejd  Flaget hejses  Familiespejd sang/råb  Navneleg/navnerunde  Fortæl familierne, at temaet for mødet er Skov. | Flag |
| 10.10 | Aktivitetsbaser som familierne går rundt mellem.  Familierne behøver ikke nå alle baser. |  |
|  | Brænde samles og bålet tændes  Få evt. en familie til at hjælpe med at tænde bålet | Tændstikker  Økse  Sav  Bålfad hvis der ikke er bålplads |
|  | Base: krible krable  Fortæl spejderne, at i dag skal I ud og finde dyr i skoven. Fortæl dem, at der er forskel på, hvilke dyr der lever forskellige steder i skoven.    Nogle dyr lever i nåleskove, andre lever i løvskove. Vis spejderne en gren fra et nåletræ og en gren fra et løvtræ – snak om, hvad forskellen er.  Nogle dyr lever under sten, under bladene, i træstubbe og nogle under træernes bark.    Hver spejder får udleveret en lille beholder med låg, som de kan have dyret i, mens de kigger på det.    Kig i bøgerne/bestemmelsesdugene og find ud af, hvad dyret hedder – husk det er børnene, der så vidt muligt gør dette, ikke forældrene.    Husk at vise dyrene til hinanden og snak om, hvor I fandt dem. Det er også vigtigt, at spejderen lærer at dyret skal tilbage, hvor I fandt det.  Aktiviteten er fra aktivitetsdatabasen: <http://dds.dk/aktiviteter/aktivitet/626> | Gennemsigtige æsker  Lup  Opslagsbøger/Bestemmelsesduge  Fordelingsnøgler  Kan bl.a. købes hos Linå eller Frederiksen |
|  | Base: Kram et træ  Fortæl spejderne, at i dag skal I prøve at kramme et træ! I skal uden at kigge på træet bruge jeres hænder til at huske, hvordan træet ”ser ud”. Bagefter skal I se, om I med åbne øjne kan se, om I kan finde træet igen.  Spejderen får bind for øjnene og bliver ført hen til et let genkendelig træ. Hun/han føler på træet (struktur, grene, blade) og bliver ført tilbage til udgangspunktet. Spejderen skal nu finde træet igen uden bind for øjnene.    Aktiviteten er fra aktivitetsdatabasen: <http://dds.dk/aktiviteter/aktivitet/630> |  |
|  | Base: Bagte bananer  Spejderne skærer en dyb revne i bananen på langs og putter 3 stykker chokolade i.  Bananen sættes i gløderne, som en båd.  Når chokoladen smelter er bananen færdig.  Vent til bananen er kølet lidt ned og spis den med teske. | Bananer (1 pr. deltager)  Chokolade (3 stk pr. deltager)  teske (1 pr. deltager)  Dolke  Bålhansker |
| 11.30 | Oprydning |  |
| 11:50 | Flaget tages ned  Familiespejd sang/råb  Fortæl hvad man skal gøre, hvis man vil starte til familiespejd hos jer |  |
| 12:00 | Tak for i dag |  |

**Familiespejderforælderen:**

Når I afholder arrangementet er det vigtigt, at I prioriterer at få talt med forældrene. Fortæl fx om, hvad spejdere er og kan, hvad I plejer at lave på møderne og hvorfor i laver de aktiviteter i gør. Forældrene skal føle sig ligeså velkomne og imødesete som børnene.